

|  |
| --- |
| **GULBENES NOVADA PAŠVALDĪBA**Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob. 26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024. gada 30. maijā** |  **Nr. GND/2024/281** |
|  |  **(protokols Nr. 11; 50.p.)** |

**Par Gulbenes novada pašvaldības domes 2018. gada 27. decembra sēdes lēmuma “Par zemes nomas pakalpojuma maksas cenrāža apstiprināšanu” (protokols Nr. 25, 47. §) atzīšanu par spēku zaudējušu**

Ministru kabineta 2018. gada 19. jūnija noteikumu Nr. 350 “Publiskas personas zemes nomas un apbūves tiesības noteikumi” (turpmāk – Noteikumi) 30.4. apakšpunkts noteic, ka, ja neapbūvētu zemesgabalu iznomā šo noteikumu 29.5., 29.6., 29.7., 29.8., 29.9. un 29.10. apakšpunktā minētajā gadījumā nomas maksu nosaka atbilstoši Ministru kabineta, pašvaldības domes, citas atvasinātas publiskas personas vai kapitālsabiedrības kapitāla daļu turētāja apstiprinātam nomas pakalpojumu maksas cenrādim, kas noteikts, ņemot vērā neatkarīga vērtētāja noteikto tirgus nomas maksu, vai neatkarīga vērtētāja noteiktajai tirgus nomas maksai (bet tā nedrīkst būt mazāka par šo noteikumu 5. punktā minēto). Nomas pakalpojumu maksas cenrādi un nomas maksu pārskata atbilstoši nepieciešamībai un tirgus situācijai un maina ne retāk kā Publiskas personas finanšu līdzekļu un mantas izšķērdēšanas novēršanas likumā noteiktajā termiņā. Nomnieks kompensē iznomātājam pieaicinātā neatkarīgā vērtētāja atlīdzības summu, ja to ir iespējams attiecināt uz konkrētu nomnieku.

Gulbenes novada pašvaldības dome 2018. gada 27. decembra sēdē (protokols Nr. 25, 47. §) apstiprināja Gulbenes novada pašvaldības zemes nomas pakalpojumu maksas cenrādi, kas stājās spēkā 2019.gada 1.janvārī (turpmāk – zemes nomas cenrādis).

Zemes nomas cenrādi Gulbenes novada pašvaldība piemēro, ja atbilstoši Noteikumu 29.5., 29.6., 29.7., 29.8., 29.9. un 29.10. apakšpunktam tiek iznomāts:

1) neapbūvēts zemesgabals, kas tiek izmantots sociālās aizsardzības, kultūras, izglītības, zinātnes, sporta, vides un dzīvnieku aizsardzības vai veselības aprūpes funkcijas nodrošināšanai;

2) neapbūvēts zemesgabals, kas tiek izmantots ielu (tās daļu) transporta būvju un inženiertīklu būvdarbiem, kuru laikā tiek veikta ielas seguma uzlaušana, zemes darbi un ielas konstrukcijas atjaunošana, kā arī citu būvdarbu laikā, ja neapbūvēts zemesgabals tiek izmantots nožogojumu, sastatņu, konteineru, estakāžu, būvmateriālu un dažādu mehānismu, kā arī citu pagaidu konstrukciju novietošanai, kuras saistītas ar minētajiem būvdarbiem;

3) neapbūvēts zemesgabals vienai personai īslaicīgi – ne ilgāk par 21 dienu gadā – un iznomāšana nav pretēja sabiedrības interesēm;

4) neapbūvēts zemesgabals līdz 10 ha lauku teritorijā, kas tiek izmantots lauksaimniecībā, mežsaimniecībā vai ūdenssaimniecībā, uz termiņu ne ilgāk par sešiem gadiem, ja šo noteikumu 33.6. apakšpunktā minētajā termiņā pieteicies tikai viens pretendents;

5) neapbūvēts zemesgabals, kas tiek izmantots nomnieka informācijas objekta izvietošanai gar ceļiem vai izkārtnes izvietošanai;

6) neapbūvēts zemesgabals, kas tiek izmantots tāda reklāmas objekta izvietošanai, kas nav minēts šo noteikumu 29.9. apakšpunktā, ja šo noteikumu 33.6. apakšpunktā minētajā termiņā pieteicies tikai viens pretendents.

Publiskas personas finanšu līdzekļu un mantas izšķērdēšanas novēršanas likuma 6.1 otrā daļa citstarp noteic, – ja slēdz nekustamā īpašuma nomas līgumu uz laiku, kas ilgāks par sešiem gadiem, publiskas personas nekustamā īpašuma iznomātājs nomas maksas apmēru vienpusēji pārskata un, ja nepieciešams, maina ne retāk kā reizi sešos gados normatīvajos aktos noteiktajā kārtībā.

Gulbenes novada pašvaldības mantas iznomāšanas komisija, analizējot aktuālo situāciju neapbūvētu zemju nomas tirgū (ņemot vērā publiski pieejamo informāciju par zemes nomas maksu privātajā sektorā un citās pašvaldībās, kā arī sertificēta vērtētāja atzinumu par tirgus zemes nomas maksu Gulbenes novada pašvaldības rīkotajām neapbūvēto zemju nomas tiesību izsolēm), secināja, ka zemes nomas cenrādis pēc būtības ir novecojis un neatbilst pašreizējai situācijai neapbūvētu zemju nomas tirgū.

Publiskas personas finanšu līdzekļu un mantas izšķērdēšanas novēršanas likuma 3.panta pirmās daļas 2.punkts noteic, ka publiska persona, kā arī kapitālsabiedrība rīkojas ar finanšu līdzekļiem un mantu lietderīgi, tas ir, manta atsavināma un nododama īpašumā vai lietošanā citai personai par iespējami augstāku cenu.

Ievērojot iepriekš minēto, Gulbenes novada pašvaldības mantas iznomāšanas komisija ierosina atzīt par spēku zaudējušu zemes nomas cenrādi.

Pašvaldību likuma 10 panta pirmās daļas 21.punkts noteic, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Ņemot vērā iepriekš minēto un pamatojoties uz Pašvaldību likuma 10. panta pirmās daļas 21. punktu, Publiskas personas finanšu līdzekļu un mantas izšķērdēšanas novēršanas likuma 3.panta pirmās daļas 2.punktu, 6.1panta otro daļu, Ministru kabineta 2018. gada 19. jūnija noteikumu Nr. 350 “Publiskas personas zemes nomas un apbūves tiesības noteikumi” 30.4. apakšpunktu, atklāti balsojot: ar 13 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Daumants Dreiškens, Guna Pūcīte, Guna Švika, Gunārs Ciglis, Intars Liepiņš, Lāsma Gabdulļina, Mudīte Motivāne, Normunds Mazūrs), "Pret" – nav, "Atturas" – nav, "Nepiedalās" – nav,Gulbenes novada pašvaldības dome NOLEMJ:

1. Ar 2024. gada 1. jūniju atzīt par spēku zaudējušu Gulbenes novada pašvaldības domes 2018. gada 27. decembra sēdes lēmumu “Par zemes nomas pakalpojuma maksas cenrāža apstiprināšanu” (protokols Nr. 25, 47. §).
2. PUBLICĒT šā lēmuma 1. punktā minēto informāciju Gulbenes novada pašvaldības tīmekļvietnē [www.gulbene.lv](http://www.gulbene.lv).

Gulbenes novada pašvaldības domes priekšsēdētājs A. Caunītis